নাম ঐশ্বর্যা রাজেশ। সদ্য ২০ পেরনো এই তরুণী শাহরুখ খানের বিশাল ভক্ত। 
ঐশ্বর্যা নিজেও একজন অভিনেত্রী। ইতিমধ্যে বেশ কয়েকটি আঞ্চলিক ভাষার সিনেমায় তাঁর শ্যুটিং চলছে। পাশাপাশি রয়েছে হিন্দি সিনেমার অভিনয়ও। 
‘ড্যাডি’ বলে তাঁর একটি হিন্দি ছবির শ্যুটিংও চলছে। যাঁর পরিচালক স্বনামধন্য পরিচালক অসীম আলুওয়ালিয়া। 
কিন্তু, কী কারণে পরিচালকদের নজর কাড়ছেন ঐশ্বর্যা রাজেশ? কারণ, তাঁর ‘ডাস্কি লুক’ এবং অভিনয়ের ক্ষমতা। সবচেয়ে বেশি করে নজর কেড়েছে ওয়ান টেকে সন্তুষ্ট না হয়ে ফের ‘শ্যুট’ টেক করার জন্য কাকুতি-মিনতি করা। একজন উঠতি অভিনেত্রীর মধ্যে কাজের প্রতি এমন নিষ্ঠা স্বাভাবিকভাবেই নজর কেড়েছে চলচ্চিত্র মহলের। 
ঐশ্বর্যার প্রিয় অভিনেতার নাম শাহরুখ খান। ‘ডিডিএলজে’ দেখে তিনি এতটাই অনুপ্রাণিত যে শাহরুখের সঙ্গে সিনেমা করবেন বলে পণ করেছেন। ঐশ্বর্যার ঘনিষ্টদের দাবি, শাহরুখের সঙ্গে অভিনয়ের সুযোগ মিলবে বলেই সিনেমা করতে নেমেছেন ঐশ্বর্যা। 
বলা যাচ্ছে না ঐশ্বর্যার স্বপ্ন পূরণ হবে কি না। তবে, ভারতীয় সিনেমায় এক নতুন তারকার আবির্ভাব হয়েছে বলেই দক্ষিণের পরিচালকদের দাবি।